UPIS UČENIKA U CJELODNEVNI ODGOJNO-OBRAZOVNI RAD za školsku 2025./2026. godinu

Temeljem Odluke o organizaciji i provedbi produženog boravka i cjelodnevnog odgojno-obrazovnog rada u osnovnim školama Grada Rijeke potrebno je u razdoblju **od 10. do 17. lipnja 2025. godine** dostaviti sljedeću dokumentaciju godine u Osnovnu školu Nikola Tesla u Rijeci  putem elektroničke pošte ili osobno. **Iznimno**, roditelji učenika budućih prvih razreda navedenu dokumentaciju mogu dostaviti i na roditeljski sastanak koji će se održati 24. lipnja 2025. godine u 18:00 sati.

Dokumentacija se dostavlja na e-mail adresu: [**tajnistvoosntesla@gmail.com**](mailto:tajnistvoosntesla@gmail.com) s navođenjem predmeta **„COOR 2025./2026.“**, a osobno zaprimanje dokumentacije može se izvršiti svaki dan osim 13.6.2025. godine u razdoblju od 11:00 do 13:00 sati.

Potrebna dokumentacija:

1. Prijavnica za upis djeteta u cjelodnevni odgojno-obrazovni rad (preuzeti s web-a)
2. Potvrda  prebivališta za učenika i roditelja/e ne starije od 30 dana
3. Dokaz o zaposlenju za oba roditelja –elektronički zapis Hrvatskog zavoda za mirovinsko osiguranje o trenutačnom zaposlenju roditelja,  ne starije od 30 dana
4. Prosjek plaće ili tri platne liste posljednja tri mjeseca ili potpisana Izjava o plaćanju najviše cijene (preuzeti s web-a)
5. Izjava o članovima kućanstva (preuzeti s web-a)

     a.) Mogući dokazi za dijete samohranog roditelja (drugi roditelj ne postoji, umro je ili nestao):

* Izvadak iz matice rođenih roditelja i
* Smrtni list ili izvadak iz matice umrlih za preminulog roditelja ili
* Potvrda o nestanku drugog roditelja ili
* Drugo uvjerenje nadležnog tijela koji se dokazuje da roditelj sam skrbi i uzdržava dijete

     b.) Mogući dokazi za dijete iz jednoroditeljske  obitelji (dijete ima oba roditelja, ali živi samo s jednim npr. uslijed razvoda braka):

* izvadak iz matice rođenih roditelja i
* presuda o razvodu braka ili
* odluka suda o povjeri djeteta na stanovanje ili
* izvješće o provedenom postupku obveznog savjetovanja pri Centru za socijalnu skrb ili
* drugi dokaz da drugi roditelj ne živi u zajedničkom kućanstvu uz obrazloženje

Ukoliko roditelj nema neki službeni dokument kojim može dokazati svoj status jednoroditeljstva, može dostaviti vlastoručno potpisanu izjavu o statusu uz potpis ovjeren kod javnog bilježnika.

**Napomene:**

* UVJET UPISA – PODMIRENI SVI DOSPJELI TROŠKOVI, A U SLUČAJU NEPODMIRENJA ISTIH, DIJETE ĆE NASTAVITI ŠKOLOVANJE U „KLASIČNOM“ RAZREDNOM ODJELU. RAČUNI MORAJU BITI PODMIRENI NA DAN 31.8.2025.
* **Prilikom POTPISIVANJA UGOVORA O CJELODNEVNOM ODGOJNO-OBRAZOVNOM RADU roditelj-korinisk usluge će biti dužan uplatiti školi beskamatni predujam u visini mjesečnog iznosa sudjelovanja u cijeni troška COOR-a. Uplaćeni predujam obračunat će se sa zadnjim obračunom sudjelovanja roditelja-korisnika usluge u mjesečnoj cijeni COOR-a prilikom ispisa učenika.**
* Zaprimljena dokumentacija dobit će potvrdu primitka.

Odluka o provođenju produženog boravka i cjelodnevnog odgojno-obrazovnog rada u osnovnim školama Grada Rijeke [**https://sn.rijeka.hr/2025/03/odluka-o-organizaciji-i-provedbi-produzenog-boravka-i-cjelodnevnog-odgojno-obrazovnog-rada-u-osnovnim-skolama-grada-rijeke/**](https://sn.rijeka.hr/2025/03/odluka-o-organizaciji-i-provedbi-produzenog-boravka-i-cjelodnevnog-odgojno-obrazovnog-rada-u-osnovnim-skolama-grada-rijeke/)